Kristana naciismo

Kristana naciismo estas speco de religia naciismo, kiu fokusiĝas al plifortigo de la kristanaj vidpunktoj de siaj sekvantoj por atingi elstaran lokon aŭ dominadon en la politika, kultura kaj socia vivoj. En landoj kun ŝtata religio, kristanaj naciistoj klopodas konservi la statuson de oficiale aŭ praktike kristana ŝtato. Anoj de ĉi tiu movado strebas doni elstaran lokon al kristanaj valoroj kaj simboloj en la publika kaj politika vivo, kaj kunligi la nacian identecon kun kristanismo.Andrew L. Whitehead, Samuel L. Perry: Taking America Back for God. Oxford University Press, 2020, ISBN 0-190-05790-4. En Eŭropo kaj Usono, kristana naciismo asociiĝas kun konservativismo kaj ankaŭ kun dekstra ekstremismo.

Kelkaj ĉefaj trajtoj de la kristana naciismo estas la konvinko, ke la propra nacio estas elektita aŭ benita de Dio, klopodo elstarigi kristanajn simbolojn kaj praktikojn en publikaj establoj, malakcepto de la apartigo de eklezio kaj ŝtato, emfazo je tradiciaj kaj kristanaj familiaj valoroj kaj genraj roloj, kaj restriktema sinteno pri enmigrado kaj religia diverseco.Cora Alder, Emanuel Schäublin: Christlicher Nationalismus in den USA. CSS Analysen zur Sicherheitspolitik, ETH Zürich, 2021, n-ro 288 (PDF).

Vidu ankaŭ
 Kristanismo
 Naciismo
 Nacikatolikismo

Referencoj

Kategorio:Kristanismo
Kategorio:Naciismo
Kategorio:Religio kaj politiko